**Mini****stru kabineta noteikumu "Grozījumi Ministru kabineta 2010.gada 19.oktobra noteikumos Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts nosaka, ka, lai nodrošinātu Eiropas Savienības fondu vadību, Ministru kabinets nosaka kārtību, kādā īsteno darbības programmas papildinājumā norādītās Eiropas Savienības fonda aktivitātes, nosaka projektu iesniegumu vērtēšanas kritērijus, prasības projekta iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.Ministru kabineta noteikumu projekts "Grozījumi Ministru kabineta 2010.gada 19.oktobra noteikumos Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu" (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Spēkā esošā Ministru kabineta 2010.gada 19.oktobra noteikumu Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu " (turpmāk – Ministru kabineta noteikumi Nr.987) redakcija nosaka atšķirīgus neatgūstamo pievienotās vērtības nodokļa maksājumu attiecināmības nosacījumus – ar komercdarbības atbalstu nesaistītam projektam tās ir noteiktās kā attiecināmās izmaksas, savukārt kombinēta atbalsta veida projektam tās projekta attiecināmajās izmaksās netiek iekļautas. Lai novērstu radušos nevienlīdzīgo situāciju projektu īstenošanas nosacījumos, kombinēta atbalsta veida projekta attiecināmajās izmaksās ir jāiekļauj no Valsts ieņēmumu dienesta neatgūstamais pievienotās vērtības nodokļa maksājums.Ministru kabineta noteikumu Nr.987 14.punkts nosaka sadarbības iestādes funkcijas. Ar 14.16.apakšpunktu sadarbības iestādei tai skaitā ir uzdots projektu īstenošanas laikā un piecus gadus pēc to pabeigšanas uzraudzīt ar komercdarbības atbalstu nesaistīta un kombinēta atbalsta veida projekta iesniedzēja un sadarbības partnera institūcijas atbilstību pētniecības organizācijas statusam atbilstoši valsts atbalsta tiesību normās noteiktajai pētniecības organizācijas definīcijai. Minētā prasība ir jāsvītro, tā kā zinātniskās institūcijas atbilstība pētniecības organizācijas statusam tiek vērtēta projekta iesnieguma (un attiecīgi projekta iesniedzēja un sadarbības partneru) vērtēšanas posmā pirms konkrētā ar komercdarbības atbalstu nesaistīta vai kombinēta atbalsta veida projekta apstiprināšanas. Projekta uzraudzības posmā zinātniskās institūcijas atbilstības pētniecības organizācijas statusam pārvērtējums netiek veikts.Valsts nozīmes pētniecības centru sadarbības stratēģiju un zinātnisko institūciju teritoriāli telpiskās attīstības stratēģiju izstrādes laikā ir identificētas dažas Ministru kabineta noteikumu Nr.987 regulējuma papildu nepilnības, kas tā viennozīmīgai interpretācijai un pareizai, tai skaitā atvieglotākai, piemērošanas kārtībai ar noteikumu grozījumiem būtu novēršamas:* tiesību akta 32.punktā ir iekļauts projekta īstenošanas nosacījums, kas attiecināms uz ieguldījumu daļu, kam piešķirts komercdarbības atbalsts. Vienlaikus, gramatiski interpretējot minēto punktu redakciju, secināms, ka tajos iekļautā prasība attiecināma arī uz atbalstu, kam nav piešķirts komercdarbības atbalsts. Ievērojot minēto, nepieciešams precizēt tiesību akta 32.punkta redakciju, tajā iekļauto normu attiecinot tikai uz projekta daļu, kuru paredzēts izmantot saimnieciskām pamatdarbībām;
* tiesību akta 47.2.apakšpunkts nosaka projekta iesnieguma veidlapai pievienojamos pielikumus, tai skaitā paredzot projekta iesniegumam pievienot attiecīgā valsts nozīmes pētniecības centra sadarbības līguma apliecinātu kopiju vai tā projektu (47.2.7.apakšpunkts), kā arī sadarbības partneru apliecinājumu par dalību projekta īstenošanā (47.2.8.apakšpunkts). Administratīvā sloga samazināšanai projekta iesniedzējam, nepieciešams novērst prasību dublēšanos 47.2.7. un 47.2.8. apakšpunktos, nosakot, ka sadarbības partnera apliecinājums par dalību projekta īstenošanā projekta iesniegumam ir jāpievieno tikai gadījumā, ja projekta iesniegumam atbilstoši 47.2.7.apakšpunktam tiek pievienots sadarbības līguma projekts, nevis jau noslēgta sadarbības līguma apliecināta kopija;
* tiesību akta 44.3.2.apakšpunkts regulē projekta iesnieguma iesniegšanas termiņa noteikšanas kārtību. Ievērojot to, ka vienlaikus tiesību aktā nav noteikts laika termiņš, kādā Izglītības un zinātnes ministrijai ir jāpieņem lēmums par attiecīgā valsts nozīmes pētniecības centra sadarbības stratēģijas saskaņošanu, nepieciešams precizēt 44.3.2.apakšpunkta redakciju tā viennozīmīgai izpratnei;
* lai valsts nozīmes pētniecības centru veidojošajām zinātniskajām institūcijām atvieglotu projekta iesnieguma veidlapas aizpildīšanu atbilstoši Ministru kabineta noteikumu Nr.987 prasībām, nepieciešams veikt tehniska rakstura precizējumus projekta iesnieguma veidlapas (2.pielikums) 6.1.sadaļas tabulās, kā arī 2.pielikuma 1.pielikuma C daļas 1.1. un 1.2.sadaļas tabulās, kas atspoguļo projekta budžetu un izmaksu plānu.

Informējam, ka projektu iesniegumu iesniegšanas termiņš noteikumu projekta regulētās 2.1.1.3.1.apakšaktivitātes „Zinātnes infrastruktūras attīstība” pirmās atlases kārtas ietvaros ir 2011.gada 18.jūlijs, un atbilstoši spēkā esošajam regulējumam par pirmās projektu iesniegumu atlases kārtas organizēšanu pašlaik norit valsts nozīmes pētniecības centru sadarbības stratēģiju un zinātnisko institūciju teritoriāli telpiskās attīstības stratēģiju saskaņošana ar Izglītības un zinātnes ministriju (sadarbībā ar nozaru ministrijām).Noteikumu projekta regulējums nepārkāpj projekta iesniedzēja tiesisko paļāvību, bet gan paredz projekta iesniedzējiem labvēlīgāku tiesisko regulējumu. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz, ka kombinēta atbalsta veida projekta attiecināmajās izmaksās tiek iekļauti neatgūstamā pievienotās vērtības nodokļa maksājumi, tādējādi tai skaitā novēršot radušos nevienlīdzīgo situāciju kombinēta atbalsta veida un ar komercdarbības atbalstu nesaistīta projekta īstenošanas nosacījumos.Noteikumu projekts precizē sadarbības iestādes funkcijas, svītrojot sadarbības iestādei noteikto uzdevumu projektu īstenošanas laikā un piecus gadus pēc to pabeigšanas uzraudzīt ar komercdarbības atbalstu nesaistīta un kombinēta atbalsta veida projekta iesniedzēja un sadarbības partnera institūcijas atbilstību pētniecības organizācijas statusam atbilstoši valsts atbalsta tiesību normās noteiktajai pētniecības organizācijas definīcijai. Minētā prasība ir jāsvītro, tā kā projekta uzraudzības posmā zinātniskās institūcijas atbilstības pētniecības organizācijas statusam pārvērtējums atbilstoši valsts atbalsta regulējumam netiek veikts.Noteikums projekts paredz papildu šādu grozījumu veikšanu, kas nodrošina Ministru kabineta noteikumu Nr.987 regulējuma viennozīmīgu interpretāciju un pareizu, tai skaitā atvieglotāku, piemērošanas kārtību:* precizēt 32.punkta redakciju, tajā iekļauto normu atbilstoši valsts atbalsta prasībām attiecinot tikai uz projekta daļu, kuru paredzēts izmantot saimnieciskām pamatdarbībām;
* precizēt 47.2.8.apakšpunkta redakciju, nosakot, ka sadarbības partnera apliecinājums par dalību projekta īstenošanā projekta iesniegumam ir jāpievieno tikai gadījumā, ja projekta iesniegumam atbilstoši 47.2.7.apakšpunktam tiek pievienots sadarbības līguma projekts, nevis jau noslēgta sadarbības līguma apliecināta kopija, tādējādi samazinot administratīvo slogu projektu iesniedzējam;
* precizēt 44.3.2.apakšpunkta redakciju, nosakot, ka projekta iesnieguma iesniegšanas termiņš nav īsāks par pieciem un nepārsniedz septiņus kalendāra mēnešus no uzaicinājuma iesniegt projekta iesniegumu ierobežotai atlasei nosūtīšanas datuma, tādējādi nodrošinot viennozīmīgu izpratni par projekta iesnieguma iesniegšanas termiņa noteikšanas kārtību;
* precizēt projekta iesnieguma veidlapas (2.pielikums) 6.1.sadaļas tabulas, kā arī 2.pielikuma 1.pielikuma C daļas 1.1. un 1.2.sadaļas tabulas, kas atspoguļo projekta budžetu un izmaksu plānu, tādējādi valsts nozīmes pētniecības centru veidojošajām zinātniskajām institūcijām atvieglojot projekta iesnieguma veidlapas aizpildīšanu atbilstoši Ministru kabineta noteikumu Nr.987 prasībām.
 |
| 5. | Projekta izstrādē iesaistītās institūcijas | Izglītības un zinātnes ministrija |
| 6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Zinātniskās institūcijas, kas ir projekta iesniedzēji 2.1.1.3.1.apakšaktivitātes pirmajā atlases kārtā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3. | Tiesiskā regulējuma finansiālā ietekme | Noteikumu projekts šo jomu neskar |
| 4. | Tiesiskā regulējuma nefinansiālā ietekme | Noteikumu projektam ir pozitīva ietekme uz projekta iesniedzēju, jo, nodrošinot iespēju kombinēta atbalsta veida projekta attiecināmajās izmaksās iekļaut no Valsts ieņēmumu dienesta neatgūstamā pievienotās vērtības nodokļa maksājumus, tiek samazināts projekta īstenošanas finansiālais slogs, kā arī ar noteikumu projektu valsts nozīmes pētniecības centru veidojošajām zinātniskajām institūcijām tiek atvieglota projekta iesnieguma veidlapas aizpildīšana atbilstoši Ministru kabineta noteikumu Nr.987 prasībām. |
| 5. | Administratīvās procedūras raksturojums | Noteikumu projekts šo jomu neskar |
| 6. | Administratīvo izmaksu monetārs novērtējums | Noteikumu projekts šo jomu neskar |
| 7. | Cita informācija | Nav |

**Anotācijas III, IV, V un VI sadaļa – noteikumu projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, Valsts izglītības attīstības aģentūra un projekta iesniedzēji – zinātniskās institūcijas. |
| 2. | Projekta izpildes ietekme uz pārvaldes funkcijām | Projekta izpilde tiks nodrošināta Izglītības un zinātnes ministrijas un Valsts izglītības attīstības aģentūras funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Netiks radītas jaunas institūcijas, funkcijas tiks izpildītas Izglītības un zinātnes ministrijas un Valsts izglītības attīstības aģentūras funkciju ietvaros. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar |
| 6. | Cita informācija | Nav |

 Izglītības un zinātnes ministrs R.Broks

 Vīza: Valsts sekretārs M.Gruškevics

09.06.2011 11:41

1291

I.Švirksta,

67047882, inta.svirksta@izm.gov.lv